Hittegolf tref SA | Nuus24
Johannesburg – Verskeie dele van die land ervaar die derde dag van 'n intense hittegolf, het die Suid-Afrikaanse Weerdiens Vrydag gesê.Puseletso Mofokeng, weervoorspeller, het gesê temperature was tussen 35°C en 40°C in sommige dele van die Vrystaat, die Noord-Kaap, Noordwes, Limpopo, Mpumalanga en Gauteng.Hoewel baie gebiede hoë temperature ervaar, is nie almal in die hittegolf-kategorie nie."Ons kyk na die warmste maand van die jaar, Januarie, en kyk na die gemiddelde waarde van die hoogste temperatuur. 'n Hittegolf vind plaas wanneer rekordtemperature drie agtereenvolgende dae 5°C hoër is as die normale temperatuur," het Mofokeng gesê.Die hittegolf sal na verwagting tot Maandag duur, met reën wat ook die naweek verwag kan word."Daar is vanaand 'n 60% kans vir reën oor Gauteng," het Mofokeng gesê."Verspreide buie word ook Saterdag en Sondag vir KwaZulu-Natal, die Vrystaat, die Noordwes, Limpopo en Mpumalanga voorspel." – Volg Nuus24 op Twitter
Lees meer oor: weer VOLGENDE OP NUUS24X